Obby One

Wilbard Richard Mmbando (anajulikana kwa jina la Obby One, alizaliwa Wilaya ya Rombo Mkoani Kilimanjaro, 13 Aprili 1999) ni msanii, mwimbaji na mtunzi wa nyimbo kutoka Tanzania.

Obby One amepata mafanikio makubwa katika mauzo ya nyimbo zake kutoka na ubunifu alionao kwenye uandishi wa mashairi na namna anavyoyaimba Kwa miondoko ya Bongo Flava, R&B na Afrobeat.

Katika mahojiano yake na kituo kimoja cha redio jijini Dar es Salaam, Obby One alitaja kuwa Sugar, Bow Down pamoja Come Closer ndizo nyimbo zake pendwa zilizomuongezea mashabiki wengi na kumfanya ashiriki kufanya maonyesho mengi ya wazi ndani na nje ya mipaka ya Tanzania.

Historia ya muziki
Alianza muziki pindi tu alipo anza elimu yake ya sekondari katika shule ya sekondari Ritaliza mwaka 2014 ambapo alianza kwa kuimba kwaya.

Aligundua ana kipaji pale alipokuwa na uwezo wa  kukariri mashairi ya nyimbo zilizoimbwa na wasanii wengine ambazo zilimpa njia nzuri ya namna ya kuandika  nyimbo zake mwenyewe.

Amejizolea umaarufu mkubwa nchini Tanzania alipojiunga na elimu ya juu na amefanikiwa kupata mashabiki wengi wanaopenda aina ya muziki anao ufanya.

Jamii:Wanamuziki wa Tanzania